ນາຍົກຣັຖມຸນຕຣີຢູເຄຣນ ຖອນຄຳຮ້ອງທຸກ ກ່ຽວກັບການເລືອກ ຕັ້ງ
ຂ່າວສຳຄັນອື່ນໆ: ປາກິສຖານ ສັງຫານ ພວກຫົວຮຸນແຮງ 30 ຄົນ; ຣັຖບານປະສົມ ຂອງເນເທີແລນ ຖືກຍຸບ ຍ້ອນຕົກລົງກັນບໍ່ໄດ້ ກ່ຽວກັບການຖອນທະຫານ ຈາກ ອັຟການິສ
ນາຍົກຣັຖມຸນຕຣີຢູເຄຣນ ທ່ານນາງ YULIA TYMOSHENKO ໄດ້ຂໍຖອນຄຳຮ້ອງ ທຸກກ່ຽວກັບການ ໄດ້ຮັບໄຊຊະນະ ຂອງຄູ່ແຂ່ງ ຂອງທ່ານນາງໃນການເລືອກຕັ້ງປະທານາທິບໍດີ ເມື່ອໄວໆມານີ້ ການຮ້ອງຂໍທີ່ບໍ່ຄາດຄິດດັ່ງກ່າວໃນວັນເສົາມື້ນີ້ ໄດ້ມີຂຶ້ນນຶ່ງມື້ ຫລັງຈາກ ນາຍົກ ຣັຖມຸນຕຣີ TYMOSHENKOໄດ້ຮຽກຮ້ອງໃຫ້ ສານທີ່ນະຄອນຫລວງ KYIV ກວດກາເບິ່ງຢ່າງ ລະອຽດ ກ່ຽວກັບຫຼັກຖານທັງໝົດ ໃນການເລືອກ ຕັ້ງ ປະທານາທິບໍດີ ຮອບສອງ ຂອງຢູເຄຣນທີ່ ທ່ານນາງເວົ້າວ່າ ໄດ້ມີການສໍ້ໂກງ ຄະແນນສຽງ ນັ້ນ ສານໄດ້ຮັບຟັງ ການຮ້ອງທຸກຂອງນາຍົກ ຣັຖມຸນຕຣີ TYMOSHENKO ເພື່ອຂັດຂວາງການສາບານໂຕ ເຂົ້າຮັບຕຳແໜ່ງຂອງຄູ່ແຂ່ງ ຂອງທ່ານນາງ ຄືທ່ານ VIKTOR YANUKOVYCH ໃນວັນພະຫັດ ຈະມາ ໃນຕົ້ນສັບປະ ດານີ້ ສານໄດ້ສັ່ງໃຫ້ໂຈະ ການປະກາດ ຜົນການນັບຄະແນນສຽງໃນການເລືອກຕັ້ງປະທາ ນາທິບໍດີ ໃນເດືອນນີ້ ຈົນກວ່າສານ ຈະທຳການຕັດສິນ ທ່ານນາງ TYMOSHENKO ກ່າວວ່າ ທ່ານນາງຈະຮັບເອົາ ການຕັດສິນຂອງສານ ຖ້າຫາກຫລັກຖານທັງໝົດ ກ່ຽວກັບ ການປ່ອນບັດ ເມື່ອວັນທີ 7 ກຸມພາ ຜ່ານມານີ້ມີການກວດສອບເບິ່ງ ຢ່າງລະອຽດ ນາຍົກຣັຖມຸນຕຣີເນເທີແລນກ່າວ ວ່າຣັຖບານປະສົມ ຂອງທ່ານ ໄດ້ພັງທະລາຍ ລົງແລ້ວໃນວັນເສົາມື້ນີ້ ເວລາ 2ພັກການເມືອງ ທີ່ໃຫຍ່ທີ່ສຸດ ບໍ່ສາມາດ ຕົກລົງກັນໄດ້ ກ່ຽວກັບ ການຖອນທະຫານອອກຈາກອັຟການິສຖານ ພາຍໃນປີນີ້ ນາຍົກຣັຖມຸນຕຣີ JAN PETER BALKENENDEກ່າວຕໍ່ ພວກນັກຂ່າວ ໃນ ຕອນເຊົ້າມື້ນີ້ວ່າ ພັກທີ່ໃຫຍ່ອັນດັບ 2ໃນຄະນະ ຣັຖບານປະສົມ ຂອງທ່ານ ໄດ້ຖອນໂຕອອກ ຈາກຣັຖບານ ຍ້ອນມີຄວາມເຫັນແຕກຕ່າງທີ່ບໍ່ສາມາດ ຄືນດີກັນໄດ້ກ່ຽວກັບວ່າຈະຕໍ່ອາຍຸ ການປະຕິບັດງານ ທາງທະຫານຂອງເນເທີແລນ ໃນອັຟການິສຖານຫລືບໍ່ ພັກຄຣິສຕຽນ ເດໂມແຄຣັທທີ່ເປັນກາງອຽງຂວາຂອງທ່ານ BALKENENDE ຊຶ່ງເປັນພັກທີ່ໃຫຍ່ທີ່ສຸດ ໃນຄະນະຣັຖບານປະສົມໄດ້ສເນີຄວາມຄິດຄວາມເຫັນ ກ່ຽວກັບການສືບຕໍ່ ຮັກສາກຳລັງ ທະຫານ ໃນຈຳນວນທີ່ຫລຸດລົງ ຕື່ມອີກນຶ່ງປີ ກາຍກຳນົດເສັ້ນຕາຍ ໃນເດືອນສິງຫາ ປີ 2010 ແຕ່ຮອງນາຍົກ ຣັຖມຸນຕຣີ WOUTER BOS ທີ່ພັກແຮງງານຂອງທ່ານ ຢາກໃຫ້ ສິ້ນສຸດການປະຕິບັດງານ ທາງທະຫານ ໃນອັຟການິສຖານ ຕາມກຳນົດ ເວລາເສັ້ນຕາຍ ນັ້ນໄດ້ຄັດຄ້ານ ຕໍ່ຂໍ້ສເນີ ຂອງທ່ານ BALKENENDE ໃນລະຫວ່າງ ການເຈຣະຈາເປັນເວລາຫຼາຍໆຊົ່ວໂມງ ທີ່ນະຄອນ HAGUE ກອງທັບປາກິສຖານກ່າວວ່າ ຕົນ ໄດ້ສັງຫານ ພວກຫົວຮຸນແຮງ30 ຄົນ ໃນການ ໂຈມຕີທາງອາກາດ ໃສ່ບ່ອນຫຼົບລີ້ ຂອງພວກທາ ລີບານໃກ້ໆຊາຍແດນອັຟການິສຖານ ກອງທັບ ປາກິສຖານ ກ່າວໃນຖແລງການ ສະບັບນຶ່ງວ່າ ບ່ອນຫຼົບລີ້ຂອງພວກກະບົດໃນເຂດພູ SHAWAL ໄດ້ຖືກໂຈມຕີໃ ນວັນເສົາມື້ນີ້ຫຼັງຈາກເຈົ້າໜ້າທີ່ ໄດ້ຮັບຂ່າວວ່າ ມີພວກກະບົດ ຫລົບລີ້ຢູ່ຫັ້ນ ພູ SHAWALຕັ້ງຢູ່ໃນ WAZIRISTAN ໃຕ້ ຊຶ່ງເປັນເຂດຊົນເຜົ່າ ວຸ້ນວາຍ ທີ່ມີຊາຍແດນຕິດກັບອັຟການິສຖານ ບ່ອນທີ່ກອງທັບ ປາກິສຖານ ໄດ້ທຳການ ບຸກໂຈມຕີ ທັງທາງອາກາດແລະທາງພາກພື້ນດິນ ໃນເດືອນຕຸລາ ປີກາຍ ເພື່ອກວດລ້າງ ພວກກະບົດທາລີບານອອກໄປຈາກ ເຂດດັ່ງກ່າວ ໃນອີກດ້ານນຶ່ງນັ້ນ ໃນວັນເສົາມື້ນີ້ ໄດ້ມີການໂຈມຕີສະລະຊີບ ໃສ່ປົດຕຳຣວດ 2 ແຫ່ງ ໃນພາກຕາເວັນຕົກ ສຽງເໜືອ ຂອງປາກິສຖານ ການໂຈມຕີ ທີ່ເມືອງ MENSEHRA ແລະເມືອງ BALAKOT ເປັນເຫດໃຫ້ ຜູ້ບັນຊາການຕຳຣວດຄົນນຶ່ງ ເສັຽຊີວິດ ແລະຕຳຣວດອີກຫຼາຍໆຄົນ ໄດ້ຮັບບາດເຈັບ ພວກກະບົດທີ່ສຳຄັນກຸ່ມນຶ່ງ ໃນເຂດ ດາຟົວ ຂອງຊູດານ ກ່າວວ່າຕົນພ້ອມແລ້ວ ທີ່ຈະຕົກລົງຢຸດຍິງ ເປັນການຊົ່ວຄາວ ກັບຣັຖ ບານ ໂຄສົກຄົນນຶ່ງຂອງຂະບວນການ ເພື່ອ ຄວາມຍຸຕິທັມແລະສເມີພາບ ກ່າວໃນວັນເສົາ ມື້ນີ້ວ່າການເຈຣະຈາ ກັບຣັຖບານຊູດານ ທີ່ ນະຄອນຫຼວງ ຂອງ CHAD ຊຶ່ງເປັນປະເທດເພື່ອນບ້ານນັ້ນ ໄດ້ຍັງຜົນໃຫ້ມີ ການກຳນົດຂອບ ສຳລັບການເຈຣະຈາກັນ ໃນອະນາຄົດ ທ່ານ AHMED HUSSEIN ໂຄສົກຂອງ ຂະບວນ ການດັ່ງກ່າວ ຍັງເວົ້າວ່າ ບັນຫາເຫລົ່ານີ້ແມ່ນຮວມທັງ ການແບ່ງປັນ ຄວາມຮັ່ງມີ ສຳລັບປະຊາຊົນ ໃນເຂດດາຟົວນຳ ທ່ານHUSSEIN ເວົ້າວ່າ ລາຍລະອຽດ ຂອງແຜນການ ສັນຕິພາບ ຂັ້ນສຸດທ້າຍຈະມີການຕົກລົງກັນ ໃນການເຈຣະຈາໂດຍກົງ ກັບຣັຖບານຊູດານ ຍັງບໍ່ມີການໃຫ້ທັສນະຄວາມເຫັນໃດໆ ຈາກຣັຖບານຊູດານເທື່ອ ກ່ຽວກັບເຣື່ອງດັ່ງກ່າວນີ້ ແຕ່ແນວໃດກໍຕາມ ປະທານາທິບໍດີຊູດານ ທ່ານ OMAR AL-BASHIR ກ່າວຕໍ່ພວກນັກຂ່າວໃນມື້ວານນີ້ວ່າ ພວກເຂົາເຈົ້າ ຈະໄດ້ຮັບຂ່າວດີ ກ່ຽວກັບສະຖານະການໃນເຂດດາຟົວ ປະຊາຊົນຊາວໄນເຈີ ຈຳນວນຫລາຍໆ ຮ້ອຍ ຖ້າຫາກແມ່ນ ຫລາຍໆພັນຄົນໄດ້ພາກັນ ໂຮມຊຸມນຸມຢູ່ຕາມຖນົນຫົນທາງໃນນະຄອນຫຼວງ NIAMEY ໃນວັນເສົາມື້ນີ້ເພື່ອສນັບສນຸນ ພວກທະຫານ ທີ່ເຂົ້າຢຶດອຳນາດ ໃນການກໍ່ຣັຖປະຫານ ໃນສັບປະດານີ້ ນອກນັ້ນແລ້ວ ພວກເດີນຂະບວນ ຍັງໄດ້ ໂຮມຊຸມນຸມກັນ ໃນມື້ວານນີ້ເພື່ອສະແດງຄວາມສນັບສນຸນ ຕໍ່ການກໍ່ຣັຖປະຫານ ທີ່ໂຄ່ນລົ້ມ ປະທານາທິບໍດີMAMADOU TANDJA ທີ່ບໍ່ໄດ້ຮັບ ຄວາມນິຍົມ ຈາກປະຊາຊົນ ຫຼາຍຂຶ້ນນັບມື້ນັ້ນ ການເດີນຂະບວນ ສນັບສນຸນ ໄດ້ມີຂຶ້ນ ໃນຂະນະທີ່ ປະຊາຄົມນາໆຊາດ ໄດ້ພາກັນປະນາມການກໍ່ຣັຖປະຫານ ໃນໄນເຈີ ໃນມື້ວານນີ້ ສະຫະພາບອາຟຣິກາ ໄດ້ໂຈະການເປັນສະມາຊິກຂອງໄນເຈີ ແລະທວງໃຫ້ ປະເທດດັ່ງກ່າວ ກັບຄືນໄປ ປົກຄອງດ້ວຍ ກົດໝາຍຣັຖທັມມະນູນ ສ່ວນສະຫະພາບຢູໂຣບ ຝຣັ່ງ ຊຶ່ງເປັນອະດີດ ເຈົ້າອານານິຄົມ ທີ່ເຄີຍປົກຄອງໄນເຈີອົງການ ສະຫະປະຊາຊາດ ແລະອາຟຣິກາໃຕ້ ຕ່າງກໍຮຽກຮ້ອງໃຫ້ ພວກຜູ້ນຳທະຫານຟື້ນຟູການປົກຄອງ ດ້ວຍຣັຖທັມມະນູນ ເຈົ້າໜ້າທີ່ໃນພາກເໜືອຂອງໂມ ຣອັກໂກ ກ່າວວ່າ ມີຢ່າງນ້ອຍ 38ຄົນ ເສັຽຊີ ວິດ ຫລັງຈາກຫໍຍອດແຫລມ ຂອງວັດສາສນາ ອິສລາມທີ່ມີຊື່ສຽງທາງປະວັດສາດແຫ່ງນຶ່ງໄດ້ ພັງລົງມາ ໃນລະຫວ່າງການສວດມົນພາວະນາໃນວັນສຸກວານນີ້ ນອກນັ້ນແລ້ວ ຍັງມີອີກ 70 ກວ່າຄົນ ໄດ້ຮັບບາດເຈັບ ໃນເຫດຮ້າຍທີ່ໄດ້ ເກີດຂຶ້ນ ຂະນະທີ່ ພວກໄປສວດມົນພາວະນາ ພວມແໜ້ນວັດ BAB BERDIEYINNEໃນເມືອງປະວັດສາດ MEKNES ຊຶ່ງຕັ້ງຫ່າງຈາກ ນະຄອນຫຼວງ RABAT ປະມານ 130ຫລັກກິໂລແມັດ ເຈົ້າໜ້າທີ່ ໄດ້ຖິ້ມໂທດ ກ່ຽວກັບການພັງລົງ ຂອງຫໍຍອດແຫລມໃນຄັ້ງນີ້ວ່າ ເປັນຍ້ອນຝົນຕົກໜັກ ໃນໄລຍະສອງ-ສາມມື້ຜ່ານມາ ພວກໄປສວດມົນພາວະນາ ທີ່ໄດ້ຮັບບາດເຈັບສ່ວນໃຫຍ່ ໄດ້ອອກຈາກ ໂຮງໝໍແລ້ວລຸນຫລັງທີ່ໄດ້ຮັບ ການປິ່ນປົວ ແຕ່ປະມານ 20 ຄົນ ຍັງສືບຕໍ່ໄດ້ຮັບການພະຍາບານໂຕ ຢູ່ທີ່ໂຮງໝໍ ເຈົ້າໜ້າທີ່ທ້ອງຖິ່ນ ກ່າວວ່າການປະຕິບັດງານກູ້ພັຍ ໄດ້ດຳເນີນໄປ ດ້ວຍຄວາມຊັກຊ້າ ທັງນີ້ກໍຍ້ອນ ວັດດັ່ງກ່າວຊຶ່ງໄດ້ສ້າງເມື່ອ 4 ສັຕວັດ ຜ່ານມາແລ້ວນັ້ນ ຕັ້ງຢູ່ໃນຄຸ້ມ ທີ່ແອອັດມີຜູ້ຄົນໄປມາ ຢ່າງຄັບຄັ່ງ ໃນເຂດເມືອງເກົ່າ ພວກກູ້ພັຍ ໄດ້ໃຊ້ມືເປົ່າຂົນຊາກຫັກພັງ ອອກຈາກບ່ອນເກີດເຫດ ປະທານາທິບໍດີ ສະຫະຣັດ ທ່ານ BARACK OBAMA ພວມທຳການພະຍາ ຍາມອີກເທື່ອນຶ່ງ ເພື່ອຈະໃຫ້ ຣັຖສະພາສະຫະ ຣັດ ຮັບຮອງເອົາ ແຜນການປະຕິຮູບຣະບົບ ຮັກສາສຸຂພາບ ຫລັງຈາກ ໄດ້ມີການປະຖິ້ມ ແຜນການທີ່ມີຄວາມທະເຍີທະຍານຂອງທ່ານ ໃນຕົ້ນປີນີ້ ໃນຄຳປາສັຍ ທາງວິທຍຸແລະອິນເຕີ ແນັດປະຈຳສັບປະດາຂອງທ່ານ ໃນວັນເສົາມື້ນີ້ ທ່ານ OBAMA ໄດ້ຮຽກຮ້ອງໃຫ້ບັນດາສະມາ ຊິກ ຂອງທັງສອງພັກການເມືອງ ພາກັນໄປຮ່ວມ ກອງປະຊຸມນັດພິເສດຊຶ່ງຈະມີຂຶ້ນ ໃນອາທິດຈະມາ ເພື່ອສົນທະນາຫາຣື ກ່ຽວກັບບັນຫາດັ່ງກ່າວດ້ວຍຄວາມສຸຈຣິດໃຈ ທ່ານເວົ້າວ່າ ການພົບປະທີ່ວ່ານີ້ ຈະທົດສອບ ບໍ່ພຽງແຕ່ວ່າຣັຖບານຈະສາມາດ ແກ້ໄຂບັນຫາໃດ ບັນຫານຶ່ງທໍ່ນັ້ນ ແຕ່ສາມາດແກ້ໄຂ ທຸກໆບັນຫາໄດ້ ແຕ່ບັນດາ ສະມາຊິກຂອງພັກຣີພັບບລິກັນ ໄດ້ພາກັນ ສະແດງ ຄວາມສົງສັຍບໍ່ແນ່ໃຈໄປແລ້ວ ກ່ຽວກັບຂັ້ນຕອນດັ່ງກ່າວ ໃນຄຳປາສັຍຕອບໂຕ້ ປະຈຳສັບປະດາຂອງທ່ານນັ້ນ ສະມາຊິກສະພາຕ່ຳ DAVID CAMP ໄດ້ກ່າວຫາ ພັກເດໂມແຄຣັທວ່າພວມຮ່າງກົດໝາຍ ສະບັບໃໝ່ ຢ່າງເປັນທາງລັບ ແລະເວົ້າວ່າ ຖ້ານັ້ນຫາກເປັນຄວາມຈິງການປະຊຸມ ຄັ້ງຈະມາ ຈຶ່ງມີທ່າທາງວ່າ ຈະເປັນການທາຍ ປິສນາຫລາຍກວ່າ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ